**บันทึกแนวทางการปฏิบัติที่ดี**

**ชื่อผลงาน การถอดบทเรียน U2T เฟส 1 สู่ U2T เฟส 2**

**1.เจ้าของผลงาน** …คณะบริหารธุรกิจและศิลปศาสตร์ , คณะวิทยาศาสตร์และเทคโนโลยีการเกษตร และคณะวิศวกรรมศาสตร์…

**2.สังกัด**…มหาวิทยาลัยเทคโนโลยีราชมงคลล้านนา เชียงราย………………..

**3.ชุมชนนักปฏิบัติ ด้านการผลิตบัณฑิต**

 **ด้านการวิจัย**

 **ด้านการพัฒนาสมรรถนะการปฏิบัติงาน**

**4.ประเด็นความรู้ (สรุปลักษณะผลงานที่ประสบความสำเร็จ)**

 การถอดบทเรียน U2T เฟส 1 สู่ U2T เฟส 2

**5.ความเป็นมา (ปัญหา วัตถุประสงค์ เป้าหมาย)**

­ การจัดการความรู้เป็นกลไกที่สำคัญประการหนึ่งที่ทำให้องค์กรสามารถรวบรวม วิเคราะห์ และสังเคราะห์ความรู้ที่เกิดขึ้นและสะสมอยู่ในองค์กรเพื่อแพร่กระจายความรู้ดังกล่าวไปใช้ในการพัฒนาคน พัฒนา

งาน และพัฒนาองค์กรอย่างต่อเนื่อง รวมทั้งการพัฒนาการของปฏิสัมพันธ์แห่งการเรียนรู้ของบุคลากรและทีมงาน เพื่อให้เกิดวัฒนธรรมการเรียนรู้ขึ้นในองค์กร การจัดการความรู้จึงเป็นหัวใจสำคัญในการนำองค์กรไปสู่องค์กรแห่งการเรียนรู้

ตามพระราชพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 11 กำหนดไว้ว่า ส่วนราชการมีหน้าที่พัฒนาความรู้ในส่วนราชการ เพื่อให้มีลักษณะเป็นองค์กรแห่งการเรียนรู้อย่างสม่ำเสมอ โดยต้องรับรู้ข้อมูลข่าวสารและสามารถประมวลผลความรู้ในด้านต่าง ๆ เพื่อนำมาประยุกต์ใช้ในการปฏิบัติราชการได้อย่างถูกต้อง รวดเร็ว เหมาะสมกับสถานการณ์ รวมทั้งต้องส่งเสริมและพัฒนาความรู้ความสามารถ สร้างวิสัยทัศน์ และปรับเปลี่ยนทัศนคติของข้าราชการในสังกัดให้เป็นบุคลากรที่มีประสิทธิภาพและมีการเรียนรู้ร่วมกัน

จากเกณฑ์การประเมินคุณภาพการศึกษาภายใน ระดับอุดมศึกษา พ.ศ. 2557 ระดับสถาบัน องค์ประกอบที่ 5 การบริหารจัดการ ตัวบ่งชี้ที่ 5.1 การบริหารของสถาบันเพื่อการกำกับติดตามผลลัพธ์ตามพันธกิจ กลุ่มสถาบัน และเอกลักษ์ของสถาบัน ข้อที่ 5 การกำกับติดตามส่งเสริมสนับสนุนให้ทุกหน่วยงานในสถาบันมีการดำเนินการจัดการความรู้ตามระบบ

การวิจัยและบริการวิชาการแก่ชุมชน เป็นกระบวนการศึกษา ค้นคว้า และวิเคราะห์ จากข้อมูล และสถานการณ์จริง เพื่อให้เกิดองค์ความรู้เป็นแนวทางในการจัดการเรียนการสอนแก่นักศึกษา และนอกจากนั้นยังเป็นการพัฒนาทักษะอาจารย์ผู้สอนให้มีความชำนาญ และมีองค์ความรู้ในสายอาชีพเฉพาะทาง ทั้งนี้นอกจากการศึกษา ค้นคว้าได้ผลการวิจัย เพื่อนำมาจัดการเรียนการสอนแก่นักศึกษาแล้ว อาจารย์ผู้สอนสามารถนำองค์ความรู้เผยแพร่ต่อสาธารณชน โดยการนำเสนองานวิจัยในงานประชุมวิชาการระดับชาติ และนานาชาติ เพื่อขยายผลงานทางวิชาการของอาจารย์ผู้สอนต่อไป

 มหาวิทยาลัยเทคโนโลยีราชมงคลล้านนา เป็นสถานศึกษาให้ความรู้ด้านวิชาการ และวิชาชีพแก่นักศึกษา เปิดการเรียนการสอนระดับประกาศนียบัตรวิชาชีพชั้นสูง และระดับปริญญาตรี มุ่งเน้นให้นักศึกษามีความรอบรู้ มีความสามารถทั้งภาคทฤษฎี และภาคปฏิบัติ สามารถนำไปประยุกต์ใช้ได้อย่างเหมาะสม ทั้งนี้งานประกันคุณภาพการศึกษา กองการศึกษาเชียงราย จึงได้จัดโครงการสัมมนาเชิงปฏิบัติการการจัดการองค์ความรู้จากการถอดบทเรียน U2T เฟส 1 สู่ U2T เฟส 2 เพื่อให้อาจารย์มหาวิทยาลัยเทคโนโลยีราชมงคลล้านนา เชียงราย ได้มีแนวปฏิบัติที่ดีใในการดำเนินโครงการ U2T เฟส 2 และทำให้มหาวิทยาลัยเทคโนโลยีราชมงคลล้านนา เชียงราย ได้เป็นที่น่าเชื่อถือมากยิ่งขึ้น

**วัตถุประสงค์**

 เพื่อพัฒนากระบวนการและหาแนวทางปฏิบัติที่ดีในการดำเนินโครงการ U2T เฟส 2

**เป้าหมาย**

หัวหน้าโครงการ U2T เฟส 1

**6.แนวทางการปฏิบัติที่ดี (วิธีการ กระบวนการ เครื่องมือการจัดการความรู้ที่ใช้)**

1. การพัฒนาแหล่งท่องเที่ยวเป็นหนึ่งในนโยบายแผนพัฒนาตำบลของตำบลทำให้เกิดความสอดคล้องต่อการพัฒนาร่วมกัน

2. การให้ความร่วมมือจากทุกภาคส่วนทำให้การดำเนินงานโครงการเป็นไปด้วยความเรียบร้อยและเป็นไปตามเป้าหมาย ไม่ว่าฝ่ายชุมชน ฝ่ายผู้จัดทำโครงการ คณะทำงาน และองค์การภาครัฐ ภาคเอกชน

3. การสื่อสารเป็นสิ่งสำคัญ สื่อสารให้ชัดและเข้าใจโดยทั่วถึง หลีกเลี่ยงการสื่อสารที่นำพาไปสู่ปัญหา

4. วิทยากรเป็นผู้มีความรู้ความชำนาญในการถ่ายทอดองค์ความรู้ให้แก่ผู้ที่สนใจ

5. ผู้นำชุมชนให้ความร่วมมือในการทำกิจกรรม และมีส่วนร่วมในการพัฒนาตำบลก้าวสู่ความเป็นตำบลสู่ความยั่งยืน

**7.ผลสัมฤทธิ์ (ผลสัมฤทธิ์ด้านต่าง ๆ ได้แก่ เชิงคุณภาพ เชิงปริมาณ รางวัลที่ได้รับ การเป็นแบบอย่างที่ดีให้กับหน่วยงานต่าง ๆ ฯลฯ)**

**7.1 เชิงคุณภาพ**

 ร้อยละความพึงพอใจของผู้เข้าร่วมโครงการ/ผู้รับบริการ ไม่ต่ำกว่าร้อยละ 85

 **7.2 เชิงปริมาณ**

 - จำนวนครั้งที่ดำเนินโครงการ (ครั้ง) 1 ครั้ง

 - จำนวนกลุ่มเป้าหมายของโครงการ (หน่วยนับ) จำนวน 11 คน

**8.ปัจจัยความสำเร็จ (สรุปเป็นข้อๆ)**

1. ชุมชนเกิดการพัฒนาแหล่งท่องเที่ยวที่เป็นไปตามนโยบายแผนพัฒนาตำบลของตำบล

2. เกิดความร่วมมือระหว่างชุมชน มหาวิทยาลัยฯ องค์การภาครัฐ และภาคเอกชน

3. เกิดความรู้ความเข้าใจในการสื่อสารที่ชัดเจนและเข้าใจโดยทั่วถึง

4. คนในชุมชนเกิดความร่วมมือทำกิจกรรม และเพื่อพัฒนาตำบลให้ก้าวสู่ความเป็นตำบลสู่ความยั่งยืน

**9.ปัญหาอุปสรรคและข้อเสนอแนะ แนวทางการพัฒนาต่อไป**

1. สภาวะการณ์การแพร่ระบาดของโรคโควิด-19 เป็นอุปสรรคต่อการดำเนินกิจกรรมที่ไม่สามารถจัดกิจกรรมอบรมที่มีการรวมตัวกันเกิน 50 คนได้ ทำให้การจัดกิจกรรมอบรม ถ่ายทอดองค์ความรู้ไม่เป็นไปตามแผนงานที่วางไว้

2. การเข้าถึงข้อมูลของระบบ TPMAP ซึ่งเป็นระบบฐานข้อมูลกลาง ยังไม่มีการปรับปรุงข้อมูล และไม่ครอบคลุมข้อมูลที่ต้องการในการทำรายงาน

3. เนื่องจากสภาวะการณ์ในปัจจุบัน ทำให้สถานที่ท่องเที่ยวในตำบลจอมหมอกแก้วปิดการให้บริการการเข้าไปส่งเสริมและพัฒนาต้องรอให้สภาวะการณ์ต่างๆ ดีขึ้นจึงจะสามารถเข้าไปดำเนินกิจกรรมได้ อาจทำให้การทำงานล่าช้าไม่เป็นไปตามแผน

4. อุปสรรคในการสื่อสารและการประชุม เนื่องจากผู้ที่เข้าร่วมโครงการนั้นมีผู้สูงอายุอยู่เป็นจำนวนหนึ่ง การประชุมในแต่ละครั้งจึงค่อนข้างลำบากเพราะไม่สามารถนัดพบได้และการประชุมแบบออนไลน์ก็ยากเกินความสามารถของผู้เข้าร่วมบางส่วน

5. ปัญหาเกี่ยวกับสถานที่การจัดฝึกอบรมโดยเกิดการไฟฟ้าดับจึงเกิดให้เกิดความล่าช้าในการจัดฝึกอบรมออกไป